वोल्फगांग आर को अपनी बस में एक बैग मिला जिसमें तीन लाख 90 हजार यूरो यानी पौन तीन करोड़ रुपये थे. लेकिन उन्होंने ये बैग उसकी मालकिन तक पहुंचा दिया.दरअसल ये रकम एक बुजुर्ग महिला की जीवन भर की बचत थी, लेकिन वो उसे बस में ही भूल गईं.77 वर्षीय इस महिला ने बैंक से ये रकम निकाली थी लेकिन घर लौटते वक्त बैग बस में ही छूट गया. ये घटना पिछले महीने की है.वोल्फगांग बताते हैं कि पहले तो उन्होंने सोचा कि ड्राइवर की सीट के पीछे रखे इस बैग में दवाएं हैं. उन्होंने एक स्थानीय अखबार को बताया, “मैं हमेशा बस में देखता हूं कि कहीं कोई अपना सामान तो नहीं भूल गया है.”वो बताते हैं, “मैंने बैग को उठाया. उसे खोला तो उसके भीतर नगद राशि रखी थी. बहुत सारे नोट थे, इतने कि जो कभी आपने एक साथ नहीं देखे हों.”उन्होंने पुलिस को सूचित किया. बैंग में पासपोर्ट और बैक की कुछ स्लिप भी थीं जिनकी मदद से पुलिस ने बैग की मालिक का पता लगा लियावियना की जिस सरकारी बस सेवा में वोल्फगांग काम करते हैं, उसका कहना है कि उन्हें वोल्फगांग जैसे ईमानदार कर्मचारी पर गर्व है.ये साफ नहीं है कि वोल्फगांग को उनकी इस ईमानदारी के लिए कोई इनाम दिया गया है या नहीं.